## ОБЩИНСКИ СЪВЕТ – МИЗИЯ, обл. ВРАЦА

**Мандат 2015-2019 г.**

 **П Р О Т О К О Л**

 № 44/23.02.2018 г.

 Днес, 23 февруари 2018 г., /петък /от 10.00 часа в Зала № 107 в сградата на общинска администрация - Мизия, се проведе **ЧЕТИРЕДЕСЕТ И ЧЕТВЪРТО РЕДОВНО ЗАСЕДАНИЕ** на Общински съвет – Мизия за мандат 2015 – 2019 г., в което взеха участие 10 общински съветници , а именно: Валя Теодосиева Берчева, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски иЦветан Василев Петров, отсъстват: г-жа Теменужка Маринова Желязкова и г-н Борислав Христов Тоев по уважителни причини.

 На заседанието присъстваха Д-р Виолин Крушовенски - Кмет на община Мизия, г-жа Лехчевска – Секретар на Община Мизия, г-н Нековски – Зам. Кмет на община Мизия, г-н Илиевски –кмет на с. Крушовица, г-жа Демира Димитрова- Кмет на с. Софрониево, г-н Костадинов – Кмет на с. Войводово , докладчици по дневния ред, специалисти от общинска администрация, г-жа Верка Димитрова Николова – нов Общински съветник.

 Отсъстват: г-н Шопов – кмет на с. Липница и г-жа Иванова – кметски наместник на с. Сараево.

 Г-жа Костова прикани присъстващите с едноминутно мълчание да почетем паметта на г-н Страшимир Симеонов Страшимиров, след което провери кворума, обяви заседанието за легитимно да взема решения и подложи на обсъждане и гласуване предварително раздадения с поканите проект на дневен ред. Предложи на днешното заседание да се разгледат още:

 Като т. 1 Полагане на клетва на нов Общински съветник.

 Като т. 2 Промяна състава на IV ПК по спазване на обществен ред и сигурност, БД, бедствия, аварии и катастрофи .

 Докладва: Председателят на ОбС – Мизия – Л. Костова.

 Като т.3 Прилагане разпоредбите на чл. 127, ал. 6 от ЗУТ за одобряване на Окончателен проект на Общ устройствен план на Община Мизия.

 Докладва: Архитект Атанас Йорданов

 Като т.4 Отчет за изпълнение на актовете на ОбС – през второто полугодие на 2017г.

 Докладва: Секретарят на община Мизия- Д. Лехчевска

 Като т.5 Кандидатстване на Църковно настоятелство при църква ,,Свети Николай’’, с. Софрониево, общ. Мизия по Програма за развитие на селските райони 2014-2020, подмярка 7.6 „Проучвания и инвестиции, свързани с поддържане, възстановяване и подобряване на културното и природно наследство на селата ”.

 Докладва: Ст. спец. ,,ЕППТ и ОС’’ К. Коцева

 Като т. 16 Молба за отпускане на разходи по погребение.

 Докладва: Гл. експ. „ЗДС и ОМП”- М. Мариновска

 Предложението се прие с 10 гласа – за.

 Общинският съвет единодушно реши да заседава при следния

 **Д Н Е В Е Н РЕД:**

 1. Полагане на клетва на нов Общински съветник.

 2. Промяна състава на IV ПК по спазване на обществен ред и сигурност, БД, бедствия, аварии и катастрофи

 Докладва: Председателят на ОбС – Мизия – Л. Костова.

 3.Прилагане разпоредбите на чл. 127, ал. 6 от ЗУТ за одобряване на Окончателен проект на Общ устройствен план на Община Мизия

 Докладва: Архитект Атанас Йорданов

 4. Отчет за изпълнение на актовете на ОбС – през второто полугодие на 2017г.

 Докладва: Секретарят на община Мизия- Д. Лехчевска

 5. Кандидатстване на Църковно настоятелство при църква ,,Свети Николай’’, с. Софрониево, общ. Мизия по Програма за развитие на селските райони 2014-2020, подмярка 7.6 „Проучвания и инвестиции, свързани с поддържане, възстановяване и подобряване на културното и природно наследство на селата ”

 Докладва: Ст. спец. ,,ЕППТ и ОС’’- К. Коцева

6. Вземане на решение за одобряване на бюджетна прогноза за местните дейности за периода 2019–2021 г.

 Докладва: Гл.спец” - БФ” Хр.Петрова

7.Доклад за изпълнение на Общинската програма за закрила на детето в Община Мизия за 2017

8. Приемане на Общинска програма за закрила на детето 2018 г.

 Докладва: Гл. експ. "ЗСД“ М. Мариновска

 9. Отчет за изпълнение на Програмата за управление на дейностите по отпадъци на Община Мизия през 2017г.

10. Информация за извършените мерки по хигиенизиране и озеленяване на територията на община Мизия през 2017 г. и приемане на нови мерки за 2018 г.

 Докладва: Гл. Спец. „Екология и ИК”- Вл. Младенов

11.Предоставяне на общински пасища, мери и ливади на животновъди, отглеждащи пасищни животни

12.Отдаване под наем без търг или конкурс на помещения – общинска собственост в с. Крушовица за здравни дейности.

13.Откриване на процедура за възлагане на автобусни линии от общинската и областната транспортни схеми от квотата на Община Мизия

14.Продажба на поземлен имот в землището на с.Софрониево

15. Редовно заседание на Общото събрание на Асоциация по водоснабдяване и канализация на обособената територия, обслужвана от „ВиК” ООД – Враца

 Докладва: ДД „УТИСХД” – Ф. Лазарова

 16. Молба за отпускане на разходи по погребение.

 Докладва: Гл. експ. „ЗДС и ОМП”- М. Мариновска 17. Актуални въпроси и питания.

**РЕШЕНИЯ:**

**По т. 1.**

 Г- жа Лидия Костова – председател на ОбС - Мизия представи решението на ОИК за даване на мандат на нов общински съветник, на г-жа Верка Димитрова Николова.

 На основание чл. 23,ал. 2 и чл. 32,ал.1 и ал.2 от ЗМСМА, г-жа Верка Димитрова Николова положи клетва и подписа клетвения лист, след което се включи в работата на заседанието.

 **По т. 2.**

 **РЕШЕНИЕ № 358** / гласували 11- за, приема се/

 На основание чл.21, ал.1, т.1 от ЗМСМА , ОбС- Мизия избира Верка Димитрова Николова да бъде Зам.председател на IV ПК.

***Забележка: Поради закъснение на представители от Гражданско дружество „ОУПО Мизия 2035” с ръководител арх. Янкулов точка 3 става точка 4 от дневния ред и точка 4 става точка 3 от дневния ред, а именно:***

 3. Отчет за изпълнение на актовете на ОбС – през второто полугодие на 2017г.

 Докладва: Секретарят на община Мизия- Д. Лехчевска

 4. Прилагане разпоредбите на чл. 127, ал. 6 от ЗУТ за одобряване на Окончателен проект на Общ устройствен план на Община Мизия

 Докладва: Архитект Атанас Йорданов

**По т. 3.**

 **РЕШЕНИЕ № 359** / гласували 11- за, приема се/

ОбС – Мизия приема отчет за изпълнение на актовете на ОбС – през второто полугодие на 2017г.

**По т. 4.**

 **РЕШЕНИЕ № 360** /поименно гласували 10- за, Верка Димитрова Николова, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски иЦветан Василев Петров, 1 въздържал се - Валя Теодосиева Берчева, приема се/

1. Във връзка с разпоредбите на чл. 127, ал.6 от ЗУТ Общински съвет одобрява Окончателния проект на Общия Устройствен План на Община Мизия, заедно с правилата и нормативите по неговото прилагане.
2. Съгласно чл. 127, ал. 6 от ЗУТ решението за одобряване на плана се обнародва в

“ Държавен вестник “.

1. Възлага на Кмета на Община Мизия да представя ежегодно за приемане от Общинския съвет Доклад за изпълнението на Общия устройствен план на Община Мизия в неговия обхват и предложение за измененията му, ако такива се налагат съгласно чл. 127 ал.9 от ЗУТ.

**По т. 5.**

 **РЕШЕНИЕ № 361** /поименно гласували 11- за, Валя Теодосиева Берчева, Верка Димитрова Николова, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски иЦветан Василев Петров, приема се/

 На основание чл.21, ал.1 т.23 и чл. 21 ал.2 от ЗМСМА Общински съвет – Мизия потвърждава, че проект ,,Ремонт, реставрация, вертикална планировка и подобряване на околното пространство на Църква ,,Свети Николай”, с. Софрониево” съответства на приоритетите на Общински план за развитие на Община Мизия 2014-2020.

**По т. 6.**

 **РЕШЕНИЕ № 362** /поименно гласували 11- за, Валя Теодосиева Берчева, Верка Димитрова Николова, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски иЦветан Василев Петров, приема се/

 На основание чл.21, ал.1, т.6 от ЗМСМА, във връзка с чл. 83, ал.2 от Закона за публичните финанси и Наредбата за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане на бюджета на община Мизия, ОбС Мизия одобрява бюджетната прогноза на Община Мизия за местните дейности за периода 2019-2021 г.

**По т. 7.**

 **РЕШЕНИЕ № 363** / гласували 11- за, приема се/

 Общински съвет гр. Мизия приема Доклада за изпълнение на Общинската програма за закрила на детето в Община Мизия за 2017 г.

**По т. 8.**

 **РЕШЕНИЕ № 364** / гласували 11- за, приема се/

 На основание чл. 3, ал. 1 от Правилника за прилагане на Закона за закрила на детето, Общински съвет гр. Мизия приема Общинска програма за закрила на детето за 2018 г.

**По т. 9.**

 **РЕШЕНИЕ № 365** / гласували 10- за, 1-въздържал се, приема се/

 Общински съвет – Мизия приема за сведение отчета за изпълнение на Програмата за управление на отпадъците за 2017г. , изготвен на основание чл.52, ал.9 от Закона за управление на отпадъците

**По т. 10.**

 **РЕШЕНИЕ № 366** / гласували 11- за, приема се/

1.Общински съвет – Мизия, одобрява така представената информация за извършените мерки по хигиенизиране и озеленяване през 2017г. на територията на община Мизия;

 2.Общински съвет – Мизия приема предложените мерки за хигиенизиране и озеленяване през 2018г.

**По т. 11.**

 **РЕШЕНИЕ № 367** /поименно гласували 11- за, Валя Теодосиева Берчева, Верка Димитрова Николова, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски иЦветан Василев Петров, приема се/

На основание чл. 21, ал.1, т.8 от ЗМСМА, чл. 37о, ал.1-5 и във връзка с чл.37и от Закона за собствеността и ползването на земеделските земи, Общински съвет Мизия:

1.Определя размера и местоположението на мерите, пасищата и ливадите за общо и за индивидуално ползване по землища, в Община Мизия, съгласно *приложение №1.*

2.Определя правила, за ползване на общинските пасища, мери и ливади - *приложение №2;*

3.Приема годишен план за паша в землищата на населените места в Община Мизия за 2018г. и стопанската 2018/2019г., съгласно *приложение №3*.

4.Дава съгласие за предоставяне и актуализиране на ползването на мери, пасища и ливади от ОПФ на територията на Община Мизия за общо и индивидуално ползване.

5. Определя задълженията на общината и на ползвателите за поддържането на мерите, пасищата и ливадите - *приложение №4.*

**По т. 12.**

 **РЕШЕНИЕ № 368** /поименно гласували 11- за, Валя Теодосиева Берчева, Верка Димитрова Николова, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски иЦветан Василев Петров, приема се/

1**.** Общински съвет – Мизия, на основание чл.21 ал.1 т.8 от ЗМСМА и чл.14, ал.6 от ЗОС, дава съгласие да се предоставят под наем без търг или конкурс, наЕТ «Ани Костов», гр. Враца, с управител Д-р Ани Викторов Костов, два броя общински помещения – кабинети с площ 15,80кв.м и 14,50кв.м, находящи се на II-ри етаж в масивна двуетажна сграда – Здравна служба, с.Крушовица, общ.Мизия за здравни дейности, при месечен наем, 3,50лв/кв.м, определен по тарифата за определяне на базисни наемни цени при отдаване под наем на общинско имущество към Наредбата №5 на Общински съвет – Мизия, за срок до 5 години.

2.Възлага на Кмета на Община Мизия да сключи договор за отдаване под наем на обектите по т.1, с наемател ЕТ «Ани Костов», гр. Враца.

**По т. 13.**

 **РЕШЕНИЕ № 369** / гласували 11- за, приема се/

1. На основание чл. 21, ал. 1, т. 23 от ЗМСМА, във връзка с чл. 19, ал. 2 от Закона за автомобилните превози и чл. 16в от Наредба №2 от 15.03.2002г. за условията и реда за утвърждаване на транспортни схеми и за осъществяване на обществени превози на пътници с автобуси, да се проведе процедура по реда на ЗОП за възлагане на превози по автобусни линии от общинската и областната транспортни схеми от квотата на Община Мизия по утвърдени маршрутни разписания, както следва:

І. От общинската транспортна схема линиите (изпълняват се в дните от понеделник до петък, включително):

 1.Мизия-Войводово-Крушовица-Софрониево-Крушовица-Липница-Крушовица-Войводово-Мизия, с часове на тръгване от гр. Мизия – 7,30ч. и 12,10ч.

 2.Мизия-Войводово-Крушовица-Софрониево-Мизия, с час на тръгване от гр. Мизия – 17,15ч.

 3.Мизия – Сараево – Мизия с часове на тръгване от гр. Мизия 6,50ч. и 13,30ч.

ІІ. От областната транспортна схема линията (изпълнява се в дните от понеделник до петък, включително):

 Мизия-Оряхово-Мизия, с час на тръгване от гр. Мизия 8,10ч. и от гр. Оряхово- 10,55ч.

2. Общински съвет- Мизия определя срок на договора/ите с избрания/ните изпълнител/и от 1 (една) година.

3. В съответствие с чл.2 от Наредба № 2 от 15.03.2002г. за условията и реда за утвърждаване на транспортни схеми и за осъществяване на обществени превози на пътници с автобуси и чл. 49, ал. 2 от ЗОП, в процедурата могат да участват физически и юридически лица, регистрирани като търговци, както и техни обединения, които притежават лиценз за извършване на превоз на пътници на територията на Република България или лиценз на Общността, и отговарят на изискванията на Закона за автомобилните превози, Закона за обществените поръчки, и приложимите подзаконови нормативни актове по тяхното прилагане.

4. Общинският съвет- Мизия възлага на Кмета на Община Мизия да предприеме и извърши всички фактически и правни действия по подготовката и провеждането на процедурата по реда на ЗОП, включително подписване на договор/ и с избрания/ните изпълнител/и.

**По т. 14.**

 **РЕШЕНИЕ № 370** /поименно гласували 11- за, Валя Теодосиева Берчева, Верка Димитрова Николова, Галя Венкова Ангелова, Евгени Славчев Николов, Иван Петков Даков, Иво Тодоров Иванов , Йорданка Цветкова Бадикова, Лидия Костова Методиева, Сашка Димитрова Началнишка , Стоянчо Величков Радойски иЦветан Василев Петров, приема се/

**1**.На основание чл.41, ал.2, във връзка с чл.35, ал.1 от ЗОС, чл. 44, ал.2 от *Наредба №5 за реда на придобиване, управление и разпореждане с общинско имущество на територията на община Мизия,* Общински съвет - Мизия възлага на кмета на общината да поръча изготвяне на експертна оценка от оценител на имоти за следния имот - частна общинска собственост:

Поземлен имот №000052, с площ 5,529 дка, НТП «Изост. тр.насажд.», V кат., находящ се в местността “Край село”, землище с. Софрониво, общ. Мизия, обл Враца - с цел **неговата продажба.**

**2**.След одобрение на експертната оценка на следващо заседание на Общинския съвет, на основание чл. 35, ал. 1 от ЗОС, възлага на кмета на община Мизия да открие процедура за продажба на имота, чрез публичен търг с явно наддаване.

**По т. 15.**

 **РЕШЕНИЕ № 371** / гласували 11- за, приема се/

Съгласно чл.5, ал.6 от Правилника за организацията и дейността на асоциациите по водоснабдяване и канализация , позицията и мандатът на представителя на съответната община за заседанията на Общото събрание се съгласуват по ред, определен от Общинския съвет.

 Общински съвет – Мизия избира Д-р Виолин Иванов Крушовенски – кмет на Община Мизия или Венера Климентова Георгиева – ДД «АПИОФД» за представител на Община Мизия, който/която да участва в редовното заседание на Общото събрание на Асоциация по водоснабдяване и канализация на обособената територия, обслужвана от «ВиК» ООД - Враца на 06.03.2018г**.** и го/я упълномощава да гласува по дневния ред на събранието, както следва:

 1.Приемане на бюджет на Асоциация по водоснабдяване и канализация на обособената територия, обслужвана от «ВиК» ООД – Враца за 2018 г. **– за**.

 2. Приемане на Отчета за изпълнение на бюджета на Асоциация по водоснабдяване и канализация на обособената територия, обслужвана от «ВиК» ООД - Враца за 2017г. **– за**.

 3. Приемане на Отчета за дейността на Асоциация по водоснабдяване и канализация на обособената територия, обслужвана от «ВиК»ООД - Враца за 2017г. **– за**.

 4.Приемане на Годишен финансов отчет на Асоциация по водоснабдяване и канализация на обособената територия, обслужвана от «ВиК» ООД – Враца за 2017г. **– за**.

**По т. 16.**

 **РЕШЕНИЕ № 372** / гласували 11- за, приема се/

 Общински съвет – Мизия дава съгласие за сума от 520,00лв./петстотин и двадесет лева/ за погребение на починалия Мирослав Трифонов Иванов от гр.Мизия да се покрие от Бюджета на община Мизия, параграф 4214 - Обезщетения и помощи по решение на Общинския съвет след представяне на разходно оправдателни документи.

 Сумата да се изплати на погребална агенция „Райса” –гр. Мизия.

**По т. 17.**

**Г-жа Галя Ангелова** – **Общински съветник**-В медиите се говори , че фирма получава възможност за добив на строителни материали в общините Мизия и Козлодуй. За община Мизия е местността „Даневата воденица”.

**Д-р Крушовенски- Кмет на община Мизия –** И аз научих от медиите**.** Това е решение на МС**.** В общината не е идвало официално писмо, нито до кмета на населеното място. Ще попитам и кмета на община Козлодуй.

**Г-жа Галя Ангелова** – **Общински съветник**- Предстои ремонт на ул. „Д. Чергарска” в с. Софрониево хората са притиснени, ще стигнат ли средствата . Когато има спечелени проекти за дадено населени места да се правят изнесени сесии.

**Д-р Крушовенски- Кмет на община Мизия –** Нямаше да стигнат, но при проведената среща с кметовете по населени места, Мизия отстъпи в полза на с. Софрониево.

**Г-жа Димитрова – кмет на с. Софрониево -** Без решението на д-р Крушовенски това нямаше да се случи.

**Д-р Крушовенски- Кмет на община Мизия -** През новия програмен период предстои изграждане на зони за обществен парк и отдих в кметствата по предложение на кмета на населеното място.

**Г-жа Валя Берчева** – **Общински съветник –** В Мизия ще има ли място за отдих и къде? Липсва място за спорта / танци/ . Читалището не е пригодено за такъв спорт. Имам молба да се помисли за подходяща зала.

**Д-р Крушовенски- Кмет на община Мизия** – Място за отдих ще бъде изградено при жп гарата. Предлагам да се провери възможността за ползване на физкултурния салон на ОУ,,Цанко Церковски“ за танци.

Заседанието приключи в 13,30 часа.

Вярно с оригинала, съхраняван в Общински съвет – Мизия!

Протоколчик:............... Председател на ОбС Мизия.....................

/ А. Петрова/ /Л. Костова/

23.02.2018г.

 Гр. Мизия.

##